EkBass/fiwiki-20250220-pages-articles huggingface dataset:
Länsi-Uudenmaan Urheilijat

Länsi-Uudenmaan Urheilijat (LUU) on nuorisotoimintaan (5–19-vuotiaat) keskittyvä yleisurheilun erikoisseura. LUU on ollut SLU:n sinettiseura vuodesta 2002, ja se nousi superluokan seuraksi SUL:n seuraluokittelussa kerättyään vuoden 2009 Kalevan malja -kisassa 14. sijaan oikeuttavan ja seurahistoriansa parhaan pistesaaliin 103,5. == Historia == 1900-luvun alkuvuosikymmeninä paikallisesta urheiluherruudesta kamppailivat Lohjan Louhi ja Lohjan Urheilijat. Helsingin olympialaisissa vuonna 1952 Lohjalta oli mukana kaksi yleisurheilijaa: Kauko Lusenius 3 000 metrin esteissä ja Runar Holmberg 400 metrillä. 1990-luvun alussa Antti Wathén (ennätys 1500 metrillä 3.47) oli ajamassa koko läntisen Uudenmaan yleisurheilua yhden seuran alaisuuteen, mutta vain (vuosituhannen vaihteessa yhteisöjäsenyydestä luopunut) Virkkalan Kiri lähti mukaan. Lohjalle syntyi kuitenkin lasten ja nuorten liikuttamiseen erikoistunut seura (LUU), joka on koko toimintansa ajan järjestänyt yhtä Suomen suurimmista nuorison yleisurheilutapahtumista nimeltään Lohja Junior Games (LJG). Lisäksi LUU on järjestänyt 1990-luvulla vuosittain yhden nuorten eliittikisasarjan kilpailuista, vuonna 1996 moniotteluiden SM-kilpailut yhdessä Vihdin Viestin kanssa ja 2000-luvun alussa maratonin SM-kilpailut. == Lähteet == *Luu.sporttisaitti.com *Sporttisaitti, Luu Luokka:Suomalaiset yleisurheiluseurat Luokka:Lohjalaiset urheiluseurat
Islannin presidentti

Islannin presidentti () on Islannin valtionpäämies. Nykyisenä presidenttinä toimii Halla Tómasdóttir. Hän on toiminut virassa elokuusta 2024 lähtien. Ensimmäisenä presidenttinä toimi Sveinn Björnsson, joka oli aikaisemmin toiminut Tanskan kuninkaan sijaishallitsijana Natsi-Saksan miehitettyä Tanskan. Tasavallan perustamisen jälkeen Sveinn valittiin presidentiksi vuonna 1944, ja hän pysyi virassa aina kuolemaansa saakka. Toisin kuin useimmissa muissa maissa, Islannissa presidentin toimikausia ei ole rajattu. Vuonna 2016 presidentin palkka oli 13,2 miljoonaa kruunua vuodessa. Perustuslain mukaan presidentin on asuttava Reykjavikissa tai sen läheisyydessä. Presidentin virka-asunto, Bessastaðir, sijaitsee Álftanesissa, noin 13 kilometriä pääkaupungista. == Valinta ja valtaoikeudet == Presidentti valitaan aina neljäksi vuodeksi kerrallaan suoralla kansanäänestyksellä. Valituksi tulevan henkilön tulee täyttää seuraavat maan perustuslain määräämät ehdot: * oltava vaalikelpoinen parlamenttivaaleissa * vähintään 35-vuotias * kerättävä vähintään 1500 kannattajakorttia Presidentillä ei ole paljon valtaa, mutta hänellä on veto-oikeus parlamentin lakialoitteisiin ja oikeus järjestää kansanäänestys. == Luettelo Islannin presidenteistä == Järjestys Presidentti Astui virkaan Jätti viran 1 Sveinn Björnsson (1881–1952) 17. kesäkuuta 1944 25. tammikuuta 1952 (kuoli virassa) 2 Ásgeir Ásgeirsson (1894–1972) 1. elokuuta 1952 1. elokuuta 1968 3 Kristján Eldjárn (1916–1982) 1. elokuuta 1968 1. elokuuta 1980 4 Vigdís Finnbogadóttir (1930–) 1. elokuuta 1980 1. elokuuta 1996 5 Ólafur Ragnar Grímsson (1943–) 1. elokuuta 1996 1. elokuuta 2016 6 Guðni Thorlacius Jóhannesson (1968—) 1. elokuuta 2016 1. elokuuta 2024 7 Halla Tómasdóttir (1968—) 1. elokuuta 2024 virassa == Lähteet == *
Cascade (albumi)

Cascade on Cascaden studioalbumi vuodelta 1976. == Kappaleet == ;A-puoli # # # # # # ;B-puoli # * # # # # # == Kokoonpano == * Ami Aspelund – laulu * Marjo-Riitta Kervinen – laulu * Pekka Leminen – kitara * Aimo Jaara – basso, laulu * Heikki Lyttinen – rummut * Kari Kuusamo – kosketinsoitin == Aiheesta muualla == * Cascade discogs.com -sivustolla * Ylen Elävä arkisto: Cascade: Korvissa soi (live 1976) Luokka:Vuoden 1976 esikoisalbumit Luokka:Suomalaiset iskelmäalbumit Luokka:Veikko Samulin tuottamat albumit Luokka:Chrisse Johanssonin tuottamat albumit
Mark Tuitert

Mark Tuitert (s. 4. huhtikuuta 1980 Holten, Overijssel, Alankomaat) on alankomaalainen pikaluistelija. Tuitert saavutti Torinon olympialaisissa 2006 pronssia joukkuetakaa-ajossa. Vancouverin olympialaisissa 2010 hän voitti kultaa 1 500 metrillä ajalla 1.45,57 ja pronssia joukkuetakaa-ajossa. 1 000 metrillä Tuitert oli viides. Sotšin olympialaisissa 2014 hän sijoittui 1 500 metrillä viidenneksi ja 1 000 metrillä kymmenenneksi. Matkakohtaisissa MM- kilpailuissa Tuitert on saanut Soulissa 2004 hopeaa 1 500 metrillä ja Inzellissä 2005 kultaa joukkuetakaa-ajossa ja hopeaa 1 500 metrillä. Yleisluistelun MM-kilpailuissa hän on sijoittunut neljänneksi 2003 ja viidenneksi 2004. EM-kilpailuissa hän on saanut Heerenveenissä pronssia 2003 ja kultaa 2004. Junioreiden yleisluistelun MM-kilpailuissa hän saavutti hopeaa 1998 ja kultaa 1999. Hän on voittanut 1 500 metrin maailmancupin kokonaiskilpailun kausilla 2003–2004 ja 2004–2005 sekä sijoittunut kolmanneksi kaudella 2007–2008. 1 000 metrin maailmancupissa hän oli toinen kaudella 2009–2010. == Ennätykset == Matka Aika Paikka Päivä 500 m 35,20 Heerenveen 27. joulukuuta 2009 1 000 m 1.07,84 Calgary 6. joulukuuta 2009 1 500 m 1.42,87 Calgary 16. marraskuuta 2007 3 000 m 3.41,16 Calgary 12. elokuuta 2005 5 000 m 6.27,63 Heerenveen 9. tammikuuta 2004 10 000 m 13.38,91 Heerenveen 11. tammikuuta 2004 == Lähteet == == Aiheesta muualla == *Virallinen sivusto Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1980 syntyneet Luokka:Elävät henkilöt
Esperanza Aguirre

Esperanza Aguirre Gil de Biedma (s. 3. tammikuuta 1952 Madrid, Espanja) on espanjalainen Kansanpuolueen poliitikko. Hän toimi Madridin itsehallintoalueen hallituksen puheenjohtajana vuosina 2003–2012. Aikaisemmin Aguirre on ollut Espanjan opetusministeri ja Espanjan senaatin puheenjohtaja. == Lähteet == == Aiheesta muualla == * Esperanza Aguirren esittely Madridin itsehallintoalueen sivustolla Luokka:Espanjan ministerit Luokka:Espanjan kansanpuolueen poliitikot Luokka:Opetusministerit Luokka:Vuonna 1952 syntyneet Luokka:Elävät henkilöt
Kenian anglikaanikirkko

Kenian anglikaanikirkko on anglikaanisen yhteisön ja Kirkkojen maailmanneuvoston jäsenkirkko, johon kuuluu 29 hiippakuntaa. Kirkkokunnassa on noin 1 500 000 jäsentä. Sen nykyinen arkkipiispa on Benjamin M. Nzimbi. ==Historia== Kirkko perustettiin vuonna 1884 alun perin Itäisen päiväntasaajan Afrikan hiippakunnaksi, jonka toimialue käsitti Ugandan, Kenian ja Tansanian. Ensimmäinen piispa oli James Hannington. ==Aiheesta muualla== *Kirkon virallinen sivusto Luokka:Anglikaaniset kirkkokunnat Anglikaanikirkko
Gar Samuelson

Gar Samuelson (oik. Gary C. Samuelson, 12. kesäkuuta 1958 – 22. heinäkuuta 1999) oli yhdysvaltalainen muusikko, joka oli Megadeth-yhtyeen rumpalina vuosina 1984–1987. == Elämäkerta == Samuelsonin elämästä ennen Megadethia on vain vähän tietoa. Ennen Megadethiin liittymistään Samuelson soitti fuusiojazz-yhtyeessä The New Yorkers. Yhtyeessä soitti myös Chris Poland, joka liittyi Megadethiin kitaristiksi samaan aikaan Samuelsonin liityttyä yhtyeeseen myös. Kaksikko oli soittanut yhdessä jo vuosia. Samuelsonin ensimmäinen levytys Megadethin kanssa oli yhtyeen debyyttialbumi Killing Is My Business... And Business is Good!, joka julkaistiin 1985. Albumi herätti pientä kiinnostusta metallipiireissä, mutta Samuelson nousi kuuluisuuteen vasta seuraavalla Megadeth-albumilla Peace Sells... But Who's Buying? (1986). Tämä albumi jäi kuitenkin Samuelsonin viimeiseksi Megadethissa, sillä hän joutui jättämään yhtyeen Tour Sells... But Who's Buyin? -kiertueen jälkeen 1987. Samuelson vietti hiljaiseloa musiikkibisneksestä vuoteen 1993, jolloin liittyi Fatal Opera -yhtyeeseen. Fatal Opera julkaisi kaksi albumia: Fatal Opera (1995) ja Elevent Hour (1997). Yhtye lopetti Samuelsonin kuoltua == Kuolema == Samuelson kuoli maksan vajaatoimintaan vuonna 1999. Megadethin keulahahmo Dave Mustaine omisti Peace Sells -kappaleen Samuelsonin muistolle konsertissa 1999. == Lähteet == Luokka:Yhdysvaltalaiset rumpalit Luokka:Megadethin jäsenet Luokka:Vuonna 1958 syntyneet Luokka:Vuonna 1999 kuolleet
HMS Vanity (D28)

HMS Vanity (viirinumerot D28, kesäkuusta 1918 G18, syyskuusta 1918 G19, L38 ja I28) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa. == Valmistus == Alus tilattiin kesäkuussa 1918 vuosien 1916-1917 laivasto-ohjelman 9. tilauksessa William Beardmore and Companyltä Glasgowista, missä köli laskettiin 28. heinäkuuta 1917. Alus laskettiin vesille 3. toukokuuta 1918 ja otettiin palvelukseen 21. kesäkuuta.Naval-history.net - HMS Vanity == Palvelus == Alus palveli laivastossa 1930-luvulle, jolloin se sijoitettiin reserviin. Elokuussa 1939 alus siirrettiin Rosythissa ylläpidettävään reserviin, jolloin se osallistui laivastokatselmukseen reservilaivaston mukana. Se pysyi palveluksessa liitettynä Rosythiin sijoitettuun 15. hävittäjälaivueeseen. Se määrättiin muutettavaksi ilmatorjuntakykyiseksi saattajaksi (WAIR), minkä vuoksi se siirrettiin lokakuussa muutostöitä varten telakalle. Heinäkuussa 1940 aluksella aloitettiin muutostöiden jälkeiset koeajot ja se aloitti valmistautumisen saattuetehtäviin. Se siirrettiin elokuussa Pohjanmeren saattueiden suojaksi, kunnes alus siirrettiin tammikuussa 1942 Scapa Flowhun Kotilaivastoon. Tammikuussa alus suojasi Ruotsista terästuotteita kuljettaneita saarronmurtajia Pohjanmeren ylitse (operaatio Performance), minkä jälkeen se palasi helmikuussa Pohjanmeren saattueiden suojaksi. Alus suojasi Pohjanmeren saattueita, kunnes se siirrettiin helmikuussa 1945 Kanaaliin. Euroopan sotatoimien päätyttyä alus poistettiin palveluksesta ja siirrettiin reserviin. Alus sijoitettiin 1946 poistolistalle ja myytiin seuraavana vuonna romutettavaksi Grangemouthiin. == Lähteet == * * * * * === Viitteet === Luokka:Kuninkaallisen laivaston V- ja W-luokkien hävittäjät Luokka:Beardmoren valmistamat alukset Luokka:Yhdistyneen kuningaskunnan toisen maailmansodan hävittäjät
Bắc Trung Bộ

Bắc Trung Bộ (Pohjoinen keskialue tai Pohjoinen keskirannikko) on yksi Vietnamin kahdeksasta epävirallisesta suuralueesta. Alue muodostuu kuudesta maakunnasta (tinh): Thanh Hóa, Nghệ An, Hà Tĩnh, Quảng Bình, Quảng Trị ja maakuntien kaupungit (thành phố) : Huế. Huhtikuussa 2009 alueella oli noin kymmenen miljoonaa asukasta.Economic Regions & Provinces Citypopulation.de Ennen vuotta 1975 Etelä- ja Pohjois-Vietnamin välinen raja kulki Bắc Trung Bộn halki. Bắc Trung Bộssa on kaksi Unescon maailmanperintökohdetta: entisen kuninkaallisen pääkaupungin Huến monumentit ja Phong Nha-Kẻ Bàngin kansallispuisto. Alueella on myös neljä muuta kansallispuistoa: Bến Enin kansallispuisto, Pù Mátin kansallispuisto, Vũ Quangin kansallispuisto ja Bạch Mãn kansallispuisto. Niissä elää harvinaisia eläimiä, kuten aasiannorsuja, apinoita ja saoloja. Osa alueen metsät on kärsinyt pahoin Vietnamin sodan aikana käytetyistä myrkyistä. == Lähteet == Luokka:Vietnamin suuralueet
Fabrice Do Marcolino

Fabrice Do Marcolino (s. 14. maaliskuuta 1983 Libreville) on gabonilainen jalkapalloilija, pelipaikaltaan hyökkääjä. Hän on pelannut Ranskassa koko uransa ja edustaa Stade Lavallois'ta, joka pelaa maan toiseksi korkeimmalla sarjatasolla. Do Marcolino siirtyi sinne SCO Angersista, jossa hän oli pelannut kolme vuotta. Hän on pelannut Gabonin maajoukkueessa 54 ottelua ja edustanut joukkuetta mm. Afrikan-mestaruuskilpailuissa 2010. Luokka:Gabonilaiset jalkapalloilijat Luokka:Vuonna 1983 syntyneet Luokka:Elävät henkilöt
Valtakunnallisesti merkittävät rakennetut kulttuuriympäristöt Suomessa

thumb|Lahden rautatieasema Valtakunnallisesti merkittävät rakennetut kulttuuriympäristöt (RKY) oli Museoviraston toteuttama inventointi, joka valtioneuvoston päätöksen 22. joulukuuta 2009 mukaisesti toimii maankäyttö- ja rakennuslaissa määriteltyjen valtakunnallisten alueidenkäyttötavoitteiden tarkoittamana inventointina rakennetun kulttuuriympäristön osalta vuoden 2010 alusta alkaen. Luettelo ja kuvaukset vuoden 2009 inventoinnin kohteista on julkaistu Museoviraston ylläpitämänä verkkopalveluna vuonna 2009. Luetteloon valittuja, rakentamisen kehitystä eri aikakausina kuvaavia kohteita on yli 1200. Tavoitteena on, että alueita kaavoitettaessa niiden rakenne ja kylä- tai kaupunkikuva turvataan ja alueilla olevia rakennuksia ja ympäristöjä säilytetään. Rakennettuja kulttuuriympäristöjä esitellään myös Museoviraston ja Suomalaisen kirjallisuuden seuran toukokuussa 2010 julkaisemassa kirjassa Linnoista lähiöihin. Rakennetut kulttuuriympäristöt Suomessa. Kirjassa esitellään yli 120 kulttuuriympäristöä, jotka on valittu inventointiin sisältyvistä kohteista. Lisäksi kirjassa on luettelo kaikista inventointiin sisältyvistä rakennetuista kulttuuriympäristöistä. == Inventoinnin tarkoitus == Inventointi pyrkii ilmentämään Suomen rakennetun ympäristön monipuolisuutta ja nostamaan esiin kohteita, jotka mahdollisimman hyvin ja monipuolisesti kuvaavat Suomen historiaa ja kehitystä. Kohteet ovat yleensä yksittäisiä rakennuksia laajempia ja saattavat ulottua yli kuntarajojen. Edustettuina ovat niin maanviljelysympäristöt ja talonpoikaisrakentaminen kuin teollisuushistoria ja jo historiaan jääneet elinkeinot. Mukana on myös valtion laitoksia ja liikenteen ympäristöjä, kirkkoja, kartanoita, linnoja, vanhoja puutalokaupunkeja ja kaupunkien uusia osia sekä toisen maailmansodan jälkeisen jälleenrakennuksen tuottamia ympäristöjä. Uusi inventointi korvasi aiemman, vuonna 1993 julkaistun inventoinnin, ”Valtakunnallisesti merkittävät kulttuurihistorialliset ympäristöt”, joka on ilmestynyt sekä painettuna julkaisuna että verkkopalveluna. == Kritiikki == Valtioneuvoston inventointia koskeneesta päätöksestä tehtiin valitus, jonka korkein hallinto-oikeus hylkäsi 30. kesäkuuta 2010, ja päätös on näin lainvoimainen. Puutteena inventoinnissa ympäristöministeriön ja maa- ja metsätalousministeriön lausuntojen ja päätöksestä tehdyn valituksen mukaan oli, että sen valmistelussa ei ollut kuultu rakennusten tai kiinteistön omistajia. Korkeimman hallinto-oikeuden 30. kesäkuuta 2010 antaman päätöksen mukaan valitus tuli kuitenkin jättää tutkimatta. == Katso myös == * Valtakunnallisesti arvokkaat maisema-alueet Suomessa * Suomen kansallismaisemat * Valtakunnalliset alueidenkäyttötavoitteet * Jokaisen oma ympäristö -kulttuuriympäristökampanja 2010 ==Lähteet== == Kirjallisuutta == * Museovirasto ISBN 978-951-616-206-8 * ==Aiheesta muualla== * * Valtakunnallisesti merkittävät rakennetut kulttuuriympäristöt – Rakennusperintö.fi * Luokka:72.2 Rakennukset, rakennustyypit
Casamance

Casamance () on maantieteellinen alue sekä entinen maakunta Etelä-Senegalissa Gambian ja Guinea-Bissaun välissä. Nimensä alue on saanut siellä virtaavan Casamancejoen mukaan. Casamance jakautuu hallinnollisesti Ziguinchorin, Sédhioun ja Kédougoun alueisiin. Alueen suurin kaupunki on Ziguinchor. Casamancen pinta-ala on 30 000 km². Casamance eroaa muusta Senegalista maantieteellisesti, etnisesti ja kulttuurillisesti. Vuonna 1982 alkoivat avoimet väkivaltaisuudet Casamancen itsenäisyyttä ajavien ryhmien ja hallituksen välillä, jotka ovat jatkuneet näihin päiviin saakka. Senegal uusi aluejakoaan vuonna 1984 sitten, että virallisesti Casamance jaettiin uusiksi Ziguinchorin ja Koldan alueiksi. ==Maantiede== Casamance on Senegalin sateisimpia ja metsäisimpiä alueita. Casamancejoen tulvatasangoilla viljellään valtaosa Senegalin riisistä. Alueen rannikolta on löydetty viime aikoina öljyesiintymiä. Rannikolla ja jokien uomissa kasvaa mangroverämeikköjä. ==Väestö== Valtaosa Casamancen väestösta on dioloja ja heihin sulautuneita floup-, diamate-, mandjak- ja balanteheimoja. Senegalin pohjoisosista on muuttanut alueelle paljon wolofeja. ==Lähteet== == Aiheesta muualla == Luokka:Senegalin maantiede
Galapagoksenpartamato

Galapagoksenpartamato (Riftia pachyptila) on yli kaksi metriä pitkäksi kasvava putkimatolaji, joka esiintyy Tyynessä valtameressä, mustien savuttajien läheisyydessä. Galapagoksenpartamato sietää ympäristössään korkeaa lämpötilaa ja korkeita rikkipitoisuuksia. Se on esimerkki ekstremofiilisestä eliölajista. Laji kuvattiin tieteelle vuonna 1981. Suurin osa madosta on pysyvästi eläimen ympärilleen erittämän putken sisällä. Ainoa putken ulkopuolelle tuleva osa on punainen kidus, jonka väri aiheutuu pitkälle erikoistuneesta hemoglobiinista, joka kykenee sitomaan sekä happea että rikkiä. Häirittynä galapagoksenpartamato vetää kiduksen suojaan putken sisään. Kiduksen avulla mato kerää ympäröivästä merivedestä happea, hiilidioksidia sekä rikkivetyä. Galapagoksenpartamadon aineenvaihdunta on sikäli erikoinen, ettei sillä ole lainkaan suuta tai suolistoa vaan kaikki madon tarvitsema ravinto syntyy sen sisällä, trofosomiksi kutsutussa kudoksessa elävien rikkibakteerien tuottamana. Näiden bakteerien energianlähteenä toimii rikkivedyn hapettaminen ja hiilen lähteenä madon keräämä hiilidioksidi. Erikoinen strategia on tehokas ja galapagoksenpartamato onkin nopeimmin kasvava meressä elävä selkärangaton ja se kasvaa jopa 3 millimetriä vuorokaudessa. Galapagoksenpartamadon tiedetään saavuttaneen 1,5 metrin pituuden alle kahdessa vuodessa. Galapagoksenpartamadon saalistajiin kuuluvat savuttajan ympäristössä elävät ravut. Yksittäinen musta savuttaja ei ole välttämättä kovin pitkäikäinen ja lähteen sammuttua myös kaikki sen ympärillä elävät putkimadot menehtyvät. Laji kuitenkin lisääntyy tehokkaasti. Hedelmöitys on ulkoinen: koiras ja naarasmadot laskevat sukusolunsa meriveteen, missä munasolut hedelmöityvät. Hedelmöityneestä munasolusta syntyvät toukat kiinnittyvät kiviin hydrotermisen lähteen läheisyydessä, mahdollisesti jopa satojen kilometrien päässä paikasta, jolla niiden vanhemmat elävät. == Lähteet == == Aiheesta muualla == * * Luokka:Monisukasmadot
Nailpin

Nailpin on vuonna 2001 perustettu belgialainen rockyhtye. Se on julkaissut kolme albumia 12 To Go, White Lies and Butterflies ja III. Tunnetuimpia kappaleita ovat "The Ending", "This Coma" ja "They Don't Know". Yhtye on ollut lämmittelijänä Avril Lavignen ja Bon Jovin keikoilla. ==Jäsenet== *Sean, rummut ja laulu *Shaun, kitara ja taustalaulu *Todts, basso ja taustalaulu *Dave, kitara *Corné, rummut (vain keikoilla) ===Entiset jäsenet=== *Niko, laulu (2/2006 asti) ==Aiheesta muualla== *Official Website *MySpace *PureVolume Luokka:Belgialaiset rockyhtyeet
An Giang

An Giang on Vietnamin maakunta, joka sijaitsee maan lounaisosassa Mekong-joen suistossa. Vuonna 2004 siellä asui 2 170 100 ihmistä. Maakunnan pääkaupunki on Long Xuyên. == Maantiede == An Giang on melko tasaista aluetta, vaikkakin maakunnan luoteisosissa lähellä Kambodžan rajaa on myös Cam-vuoristo, johon kuuluu seitsemän vuorta. Koska sen alueella virtaa monia jokia, maaperä on hedelmällistä ja maakunta tuottaakin paljon riisiä. An Giangin suurimmat kaupungit ovat sen pääkaupunki Long Xuyên sekä Châu Đốc. Sen lämpötila on vuoden ympäri yleensä noin 26-28 astetta. Säätilassa on kaksi kautta, kuiva kausi joulukuusta huhtikuuhun ja monsuunikausi toukokuusta marraskuuhun. Alueella on usein tulvia elokuusta marraskuuhun. Maakunta jaetaan yhdeksään piirikuntaan, jotka ovat An Phú, Tân Châu, Phú Tân, Châu Phú, Thoại Sơn, Chợ Mới, Tịnh Biên, Châu Thành ja Tri Tôn. == Historia == An Giangia asuttivat ensin vietnamilaiset siirtolaiset, jotka muuttivat pohjoisesta etsiessään uutta asuinpaikkaa. Uskotaan, että se oli Óc Eo-kulttuurin tärkeä keskus sen hyvän sijainnin ansiosta. An Giang tunnetaan sen silkkituotannosta. Siitä tuli maakunta vuonna 1832. An Giangissa asuu useita etnisiä vähemmistöjä, joista suurin on krom-khmerit. Maakunnan alueella tapahtui Ba Chúcin verilöyly huhtikuussa 1978. Tuolloin punaiset khmerit aloittivat hyökkäyksensä Vietnamin rajalle ja tappoivat yli 3000 ihmistä. == Lähteet == == Aiheesta muualla == Luokka:Vietnamin maakunnat
Vorkuta (joki)

Vorkuta (, ) on Petšoran vesistöön kuuluvan Usan sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 182 kilometriä, valuma-alueen laajuus 4 550 neliökilometriä ja keskimääräinen virtaama joen keskijuoksulla 43,4 kuutiometriä sekunnissa. Vorkuta saa alkunsa Uralin pohjoisrinteellä sijaitsevasta Vorkuta-Hasyrei-Ty -järvestä. Sen valuma-alueella on 2 000 järveä ja paljon soita. Joen varrella sijaitsee Vorkutan kaupunki. Joen nimi perustuu nenetsin sanoihin vark ’karhu’ ja jaha ’joki’ (”Karhujoki”). ==Lähteet== Luokka:Komin tasavallan joet Luokka:Nenetsian joet Luokka:Petšoran vesistö
Vym

Vym (, ) on Vienanjoen vesistöön kuuluvan Vytšegdan sivujoki Komin tasavallassa Venäjällä. Sen pituus on 499 kilometriä, valuma-alueen laajuus 25 600 neliökilometriä ja keskimääräinen virtaama Vesljanan kylän luona 196 kuutiometriä sekunnissa. Vym saa alkunsa Timanin selänteeltä, virtaa kohti etelää ja laskee Vytšegdaan Ust-Vymin kylän luona. Tärkeimmät sivujoet ovat Vorykva, Jelva, Požeg, Tšub, Koin ja Vesljana. Joki on liikennöintikelpoinen Vesljanan suuhun saakka. Sen varrella sijaitsee Jemvan kaupunki. ==Lähteet== Luokka:Komin tasavallan joet Luokka:Vienanjoen vesistö
Jarenga

Jarenga (, ) on Vienanjoen vesistöön kuuluvan Vytšegdan sivujoki Komin tasavallassa ja Arkangelin alueella Venäjällä. Sen pituus on 281 kilometriä, valuma-alueen laajuus 5 140 neliökilometriä ja keskimääräinen virtaus 23 kilometrin päässä joen suusta 48,8 kuutiometriä sekunnissa. Joen suussa sijaitsee Jarenskin piirikeskus. ==Lähteet== Luokka:Arkangelin alueen joet Luokka:Komin tasavallan joet Luokka:Vienanjoen vesistö
Usa (Petšoran sivujoki)

Usa (komiksi ja venäjäksi Уса́) on Petšoran sivujoki Komin tasavallassa Venäjällä. Sen pituus on 565 kilometriä, valuma-alueen laajuus 93 600 neliökilometriä ja keskimääräinen virtaama 1310 kuutiometriä sekunnissa. Joki syntyy Uralilta alkunsa saavien Bolšaja ja Malaja Usan yhtyessä Vorkutan kaupungin itäpuolella. Se virtaa soistuneella alangolla kohti lounasta. Usa on liikennöintikelpoinen 325 kilometrin matkalla. Sen varrella sijaitsee Usinskin kaupunki ja Parman kaupunkimainen taajama. Joella on sivujoki Adzva. ==Lähteet== Luokka:Komin tasavallan joet Luokka:Petšoran vesistö
Vaška

Vaška (, ) on Mezenin sivujoki Komin tasavallassa ja Arkangelin alueella Venäjällä. Sen pituus on 605 kilometriä, valuma-alueen laajuus 21 000 neliökilometriä ja keskimääräinen virtaama Reštšelskajan kylän luona 184 kuutiometriä sekunnissa. Vaška saa alkunsa Mezenin ja Vienanjoen vedenjakajalta, virtaa kohti pohjoista ja laskee Mezeniin Lešukonskojen piirikeskuksen luona. Joen varrella sijaitsee Blagojevon taajama. ==Lähteet== Luokka:Arkangelin alueen joet Luokka:Komin tasavallan joet Luokka:Mezenin vesistö
Pyöreän pöydän ritarit (albumi)

Pyöreän pöydän ritarit on suomalaisen hip hop -kokoonpano Royal Familyn ensimmäinen studioalbumi, joka julkaistiin 24. maaliskuuta 2004. Albumilta julkaistiin singlet "Kaikki yhden puolest" ja "Mä voisin", joista jälkimmäinen sai paljon radiosoittoa. Pyöreän pöydän ritarit myi lähes kultalevyyn oikeuttavan määrän. == Kappaleet == # (Skandaali) # (Skandaali, Pikku G, YOR123, Helpus & Mängimies) # (Pikku G & YOR123) # (Skandaali) # (Skandaali & Mängimies) # (Pikku G) # (Pikku G & MC Pöly) # (Shabazz the Disciple, Freestyle, YOR123, Skandaali, Jaise & Kasanova) # (Skandaali & Janina Frostell) # (Ezkimo) # (Mariska & Sophie) # (Mängimies & Liisa Leppänen) # (Helpus) # (Helpus & Klassikko) # (Sophie) # == Biitit == * Juhozz: 1, 10 * MGI: 2, 14, 16 * Pauli Rantasalmi: 3, 4, 6, 7 * Jonny Bro: 8 * Jukka Immonen: 9 * Jayem: 11 * Pekko H: 12 * Janne Riionheimo: 13 * Roitsu: 15 == Singlet == * "Kaikki yhden puolest" (julkaistu 9. maaliskuuta 2004) * "Mä voisin" (julkaistu 2004) == Lähteet == Luokka:Vuoden 2004 albumit Luokka:Vuoden 2004 esikoisalbumit Luokka:Royal Familyn albumit Luokka:Juan Muteniacin tuottamat albumit Luokka:MGI:n tuottamat albumit Luokka:Joniveljen tuottamat albumit
Đồng Bằng Sông Cửu Long

Đồng Bằng Sông Cửu Long (Mekongin suisto) on yksi Vietnamin kahdeksasta epävirallisesta suuralueesta. Alue muodostuu 13 maakunnasta (tinh). Huhtikuussa 2009 alueella oli noin 17 miljoonaa asukasta.Economic Regions & Provinces Cityopopulation.de Alue käsittää Mekongin suiston. Alueella on seitsemän kansallispuistoa, joista kuusi on perustettu 2000-luvulla. Vanhin Tràm Chimin kansallispuisto on perustettu harvinaisten lintujen, ennen kaikkea saruskurjen suojelemiseksi. Mekongin suistoalue on vanhastaan toinen Vietnamin kahdesta vilja-aitasta (Punaisenjoen suiston ohella). Riisin lisäksi siellä kasvatetaan monia trooppisia hedelmiä. Se on ollut perinteistä khmerien asuinaluetta. Nykyisin etniset vietnamilaiset ovat enemmistönä, mutta alueella elää myös kiinalaisia, khmerejä ja chameja. Kanavat ja joet muodostavat tärkeän kulkuväylän, ja kanavien risteyskohdissa pidetään kelluvia kauppatoreja, joilla paikalliset myyvät hedelmiä, vihanneksia ja kalaa.Life on the Mekong Vietscape == Lähteet == == Aiheesta muualla == Luokka:Vietnamin suuralueet
Royal Radio

Royal Radio on suomalaisen hip hop -kokoonpano Royal Familyn toinen ja viimeiseksi jäänyt studioalbumi, joka julkaistiin 1. kesäkuuta 2005. == Kappaleet == # # (YOR123, 2 Språk) # (YOR123, Apollo) # (Pikku G) # (Skandaali, Iki-W) # # (Koo-S) # (Klassikko) # (Cheek, Skandaali, Spesialisti) # (Freestyle) # (YOR123, Apollo, Ideaali, Karimbo) # (Skandaali, YOR123, Mopreme Shakur) # (YOR123, Skandaali) # # (2 Språk) == Lähteet == Luokka:Royal Familyn albumit Luokka:Vuoden 2005 albumit
Kaksi maailmaa

Kaksi maailmaa on seuraavien teosten nimi: * Kaksi maailmaa, Calf-yhtyeen albumi * Kaksi maailmaa, Heikki Helan albumi sekä kappale tällä albumilla * Kaksi maailmaa, Kari Tapion albumi sekä kappale tällä albumilla.
Saarenmaa (muinaismaakunta)

Saarenmaan muinaismaakunta oli maakunta nykyisessä Virossa. Se käsitti Saarenmaan, Hiidenmaan ja Muhun saaret Viron länsirannikolta, sen keskuksena oli Valjalan linna. Saarenmaan asukkaat mainitaan useissa saagoissa, kuten esimerkiksi Heimskringlanissa. Siinä heistä käytetään nimitystä Víkingr frá Esthland eli virolaiset viikingit. Tämä viitannee heidän tapaansa tehdä ryöstöretkiä laivoillaan viikinkiajan jälkeen. Saarenmaa oli tiettävästi vahvin Viron muinaismaakunnista. Se oli viimeinen kukistunut itsenäinen Viron maakunta Baltian ristiretkien jälkeen, Kalparitaristo kukisti sen vuonna 1227. ==Hallinto== Saarenmaa oli jakautunut neljään kihlakuntaan, jotka käsittivät yhteensä 3 000 koukkua eli täysivahvuista verotilaa. Asutusta oli pääasiallisesti Saarenmaan ja Muhun saarilla, Hiidenmaa oli lähes asumatonta nautinta-aluetta. Saarenmaa oli läheisessä yhteistyössä kuurien kanssa, joita silloin hallitsi liiviläinen yläluokka. Saarenmaalla oli ilmeisesti myös paljon vaikutusvaltaa Läänemaalla. Saarenmaan vanhimpina eli paikallisina päälliköinä on mainittu muun muassa Ylle, Culle, Env, Muntelene, Tappete, Yalde, Melete ja Cake. ==Historia== Saxo Grammaticus kirjoitti saarenmaalaisten osallistuneen Bråvallan taisteluun, joka käytiin 700-luvun puolivälissä. Poltetun Njálin saaga taas mainitsee islantilaisten ja saarenmaalaisten taistelleen Saarenmaan edustalla vuonna 972. 1100-luvulla saarenmaalaiset ryöstelivät Ruotsin ja Tanskan rannikkoa ilmeisesti viikingeiltä oppimallaan taktiikalla. Erään teorian mukaan he olivat vastuussa Sigtunan tuhosta vuonna 1187, mutta asiasta ei ole varmuutta. Saarenmaalaiset tekivät vuonna 1203 ryöstöretken Tanskaan 16 laivan ja 480 miehen voimin. Vuonna 1206 alkoivat Saarenmaan kahnaukset Saksalaisen ritarikunnan ja Tanskan kuningas Valdemar II Sejrin kanssa. Henrik Lättiläinen mainitsee Metsepoleen vuonna 1218 hyökänneillä Saarenmaalaisilla olleen 300 laivaa. Saksalaiset ja tanskalaiset valtasivat lopulta Viron mannermaan. Saarenmaalaisten vuonna 1222 aloittama virolaisten suuri kapina epäonnistui ja kukistettiin vuonna 1224. Saarenmaa valloitettiin kolme vuotta myöhemmin vuonna 1227. Saksalainen ristirekiläisjoukko piiritti Valjalan linnan, valloitti sen ja kastoi saarenmaalaiset kristinuskoon. Sen jälkeen Saarenmaa jaettiin Kalparitariston ja Saarenmaan-Läänemaan hiippakunnan hallitsemiin alueisiin. ==Lähteet== *Seppo Zetterberg: Viron Historia. Helsinki: Suomalaisen Kirjallisuuden Seura, 2007. ISBN 9517465203 *Aivar Kriiska ja Andres Tsauri: Viron esihistoria. Helsinki: Suomalaisen kirjallisuuden seura, 2007. ISBN 9789517468794 Luokka:Viron muinaismaakunnat Luokka:Viron keskiaika Luokka:Saarenmaan historia
Sonmiani

Sonmiani on Pakistanin avaruusjärjestön SUPARCOn rakettien laukaisukeskus. Se sijaitsee 45 km luoteeseen Karachista. Keskus perustettiin vuonna 1962 paljolti NASAn tuella, joten sen perustaminen liittynee Intiaan ja sen yhteistyöhön avaruustekniikan alalla Neuvostoliiton kanssa. NASAn on väitetty käyttäneen keskusta merkittävästi 1960-luvulla. Keskusta on myös nimitetty Etelä-Aasian ensimmäiseksi avaruustutkimuskeskuksena ja laukaisukeskuksena - todellisuudessa molemmista kunnia menee Japaniin ja Intiaan. Sieltä ei ole laukaistu satelliitteja. Nimitys on silti toisinaan "Sonmiani Satellite Launch Center".http://www.nti.org/e_research/profiles/Pakistan/Missile/3294_3333.html. SUPARCO (Space and Upper Atmosphere Research Commission) on laukaissut keskuksesta luotainraketteja ja Pakistanin asevoimat ohjuksiaan. 1980-luvulla - Intian jo aiemmin osoitettua kykynsä avaruustoiminnassa - Pakistan kohensi keskustaan Englannin siirtäessä teknologiaa Pakistaniin. 2000-luvulla keskus sai mm. supertietokoneensa. ==Lähteet== == Aiheesta muualla == * SUPARCO official website * Astronautix.com page on Sonmiani * GlobalSecurity.com page on Sonmiani * Nuclear Threat Initiative's page on Sonmiani Luokka:Avaruuskeskukset
Klootti

Klootti tai kluutti () on kirjan kansissa tai kirjakoteloissa käytetty, kovaksi viimeistelty kaksiniitinen päällystekangas. Klootti kyllästetään tai vuorataan paperilla, jolla estetään liiman imeytyminen kansimateriaalin läpi. ==Lähteet== Luokka:Kirjapainotaito
Komsomolski

Komsomolski () on kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee 20 kilometriä Vorkutasta länteen. Asukkaita on 2 900 henkeä (vuonna 2009). Paikkakunta on syntynyt hiilikaivoksen yhteyteen. Vuonna 1949 se sai kaupunkimaisen taajaman statuksen. 1950-luvun alussa rakennettiin tiilitehdas ja konepaja. Vuonna 1970 Komsomolskin väkiluku oli 17 100 henkeä, mutta 1990-luvun jälkeen se on vähentynyt nopeasti. Vorkutan kaupunginhallinto suunnittelee taajaman lakkauttamista. ==Lähteet== Luokka:Komin tasavallan kaupunkityyppiset taajamat Luokka:Vorkuta
Mulda

Mulda (komiksi ja venäjäksi Му́льда) on autioituva kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee 48 kilometriä Vorkutasta länteen. Asukkaita on 85 henkeä (vuonna 2009). Paikkakunta on syntynyt 1940-luvulla rakennetun rautatieaseman yhteyteen. Vuonna 1954 se sai kaupunkimaisen taajaman statuksen. Sen väkiluku oli 1 700 vuonna 1970 ja 1 100 vuonna 1999. ==Lähteet== Luokka:Komin tasavallan kaupunkityyppiset taajamat Luokka:Vorkuta
Tây Nguyên

Tây Nguyên (Läntinen ylänkö tai Keskinen ylänköalue) on yksi Vietnamin kahdeksasta epävirallisesta suuralueesta. Alue muodostuu viidestä maakunnasta (tinh): Đắk Lắk , Đắk Nông, Gia Lai, Kon Tum, ja Lâm Đồng. Huhtikuussa 2009 alueella oli 5,1 miljoonaa asukasta.Economic Regions & Provinces Citypopulation.de Tây Nguyên on vuoristoista aluetta, ja siellä elää monia eri etnisiä ryhmiä.Highland Education Development Organization Alueella elää monia harvinaisia eläimiä: bantengi, gauri, tiikeri, aasiannorsu ja puhveli. Niitä suojaamaan on perustettu viisi kansallispuistoa: Chư Mom Rayn kansallispuisto, Kon Ka Kinhin kansallispuisto, Yok Đônin kansallispuisto, Chư Yang Sinin kansallispuisto ja Bidoup Núi Bàn kansallispuisto. Lâm Đồngin pääkaupunki Đà Lạt on myös vietnamilaisten kotimaanmatkailijoiden suosiossa kesällä, koska ylängöllä on selvästi viileämpää kun rannikon helle käy sietämättömäksi.Central Highlands Travelfish == Lähteet == == Aiheesta muualla == Luokka:Vietnamin suuralueet
Promyšlennyi

Promyšlennyi () on autioituva kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee Vorkuta-joen sivujoen Izjurvožin varrella 26 kilometriä Vorkutan kaupungista luoteeseen. Asukkaita on 446 henkeä (vuonna 2009). Paikkakunta on syntynyt 1940–1950-lukujen vaihteessa voimalaitoksen ja hiilikaivoksen yhteyteen. Vuonna 1956 se sai kaupunkimaisen taajaman aseman. Promyšlennyin väkiluku 13 800 vuonna 1970 ja 5 700 vuonna 1999. Taajama päätetettiin lakkauttaa Tsentralnaja-kaivoksessa vuonna 1998 tapahtuneen räjähdysonnettomuuden jälkeen. ==Lähteet== Luokka:Komin tasavallan kaupunkityyppiset taajamat Luokka:Vorkuta
Severnyi

Severnyi (, ) on kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee Vorkutajoen varrella 18 kilometriä Vorkutan kaupungista pohjoiseen. Asukkaita on 14 000 henkeä (vuonna 2009). Paikkakunta on syntynyt 1940-luvun alussa hiilikaivoksen yhteyteen. Vuonna 1954 se sai kaupunkimaisen taajaman aseman. Vuonna 1989 Severnyin väkiluku oli 20 400 henkeä. ==Lähteet== Luokka:Komin tasavallan kaupunkityyppiset taajamat Luokka:Vorkuta
Verhnjaja Inta

Verhnjaja Inta (, ) on kaupunkimainen taajama Komin tasavallan Intan kaupunkipiirikunnassa Venäjällä. Se sijaitsee 12 kilometriä Intasta kaakkoon Kotlasin ja Vorkutan välisen rautatien varrella. Asukkaita on 2 100 henkeä (vuonna 2009). Paikkakunta on saanut alkunsa vuonna 1941 perustetun rautatieaseman lähellä sijainneesta vankileiristä. Vuonna 1952 se sai kaupunkimaisen taajaman aseman. Vuonna 1989 asukkaita oli 4 500 henkeä. Verhnjaja Intassa on Tšaika-järjestelmän radionavigaatioasema, jonka 460 metrin korkuinen antennitorni on Euroopan toiseksi korkein rakennelma. ==Lähteet== Luokka:Komin tasavallan kaupunkityyppiset taajamat Luokka:Inta
Ajoneuvon massa

Ajoneuvolle määritellään erilaisia massoja tekniseen käyttöön ja liittyen katsastuksiin. ==Omamassa (omapaino)== Omamassa tarkoittaa massaa täydessä ajokunnossa ja tavanomaisilla varusteilla varustettuna. Varusteisiin lasketaan muun muassa vararengas, työkalut, voiteluaineet ja jäähdytysneste sekä 90 % polttoaineesta. Massaan on mukaan luettuna myös kuljettaja 75 kg, mikäli kyseessä ei ole L-luokan ajoneuvo (mopo, moottoripyörä, mönkijä). Matkailuautolle lisätään 90% vesi- ja kaasusäiliöiden tilavuudesta. ARVA 25 §, 1256/92 + 1122/94 + 671/97 + 1051/97, Katsastajan käsikirja versio 2.0 22.10.2008 ==Kantavuus== Kantavuudella tarkoitetaan ajoneuvon suurinta sallittua tavara- ja henkilökuormitusta. Kuljettajan ja matkustajien painoksi lasketaan 75 kg henkilö kohti. EY-direktiivissä massa määritellään siten, että matkustaja painaa 68 kg ja matkatavarat 7 kg, yhteensä siis 75 kg., Direktiivi 92/21/EY Asetus ajoneuvojen rakenteesta ja varusteista 25 § 6 mom.: "Kuljettajan ja matkustajien massaksi lasketaan 75 kg, jollei jäljempänä tarkoitetussa EY-direktiivissä, E-säännössä tai ministeriön päätöksessä toisin määrätä"., Asetus ajoneuvojen rakenteesta ja varusteista 1256/1992 Matkailuautoissa edellytetään myös istumapaikkojen mukaisen henkilökantavuuden lisäksi tavarakantavuutta vähintään 10 kg x matkustajien lukumäärä + 10 kg x matkailuauton kokonaispituus (m). ==Kokonaismassa (kokonaispaino)== Kokonaismassa tarkoittaa omamassan ja kantavuuden summaa, eli tieliikenteessä hyväksyttyä suurinta sallittua kuormatun auton painoa. Ajoneuvon tekninen kokonaismassa, jonka valmistaja asettaa, voi joissain tapauksissa olla tätä suurempi. ==Akselimassa (akselipaino) etu- ja taka-akselilla== Ajoneuvon kokonaismassa vaikuttaa painopisteen mukaisesti eri akselien välityksellä tiehen. Akselimassa tarkoittaa kyseisen akselin kannattelemaa massan osuutta. == Lähteet == Luokka:Ajoneuvot
Kantavuus

Kantavuus voi tarkoittaa jotakin seuraavista: * ajoneuvon kantavuus, ajoneuvon sallittu tavara- ja henkilöpaino * aluksen kantavuus eli kuollut paino, aluksen sallittu tavara- ja henkilöpaino * Maaperänkantavuus eli kuinka maaperä kantaa esimerkiksi rakennuksesta tai tiestä maahan kohdistuvan painon * Jääkannen kantavuus tarkoittaa, kunka suuren kuorman jääkansi kestää.
Hehkusiipiaratti

Hehkusiipiaratti (Pyrrhura devillei) eli aiemmalta nimeltään bolivianaratti on Etelä-Brasiliassa ja Pohjois-Paraguayssa elävä papukaija. Lajin holotyypin kuvailivat François Victor Masséna ja Charles de Souancé Paraguaysta 1854.IBC Laji on nimetty Emile Devillen kunniaksi. == Lähteet == == Aiheesta muualla == *Laji.fi: Hehkusiipiaratti (Pyrrhura devillei) *iNaturalist: Pyrrhura devillei *ITIS: Pyrrhura devillei *Global Biodiversity Information Facility (GBIF): Pyrrhura devillei Luokka:Suomuaratit
Kožym

Kožym (, venäjäksi myös Кожим, Kožim) on lähes kokonaan autioitunut kaupunkimainen taajama Komin tasavallan Intan kaupunkipiirikunnassa Venäjällä. Se sijaitsee Usan sivujokeen Kosjuun laskevan Kožimjoen varrella 54 kilometriä Intasta lounaaseen. Taajaman ohi kulkee Kotlasin ja Vorkutan välinen rautatie. Asukkaita on 5 henkeä (vuonna 2009). Paikkakunta syntyi 1930–1940-lukujen vaihteessa rakennetun rautatieaseman yhteyteen. 1950-luvun lopulle saakka siellä oli vankityövoimalla toiminut hiilikaivos. Vuonna 1954 muodostettiin Kožimin kaupunkimainen taajama. Vuonna 1989 asukkaita oli yli 700 henkeä. Kaivostoiminta loppui 1990-luvun alussa. ==Lähteet== ==Aiheesta muualla== * Kožymin taajamalle omistettu sivusto Luokka:Komin tasavallan kaupunkityyppiset taajamat Luokka:Inta
Ecuadorinaratti

Ecuadorinaratti (Pyrrhura orcesi) on uhanalainen Lounais-Ecuadorissa elävä papukaija. Sen holotyypin kuvailivat Robert Ridgely ja Mark B. Robbins El Oron provinssista Ecuadorista 1988.IBC Sitä uhkaa elinympäristön häviäminen. Ecuadorinaratti on enimmäkseen vihreä. Koiraalla on otsassa punaista ja molemmilla sukupuolilla on punaista myös vatsassa. Siivissä on sinistä väriä. Lajin elinympäristöä ovat kosteat metsät ja se syö hedelmiä. == Lähteet == *Ridgely, Robert S. ja Robbins, Mark B. 1988: PYRRHURA ORCESI, A NEW PARAKEET FROM SOUTHWESTERN ECUADOR, WITH SYSTEMATIC NOTES ON THE P. MELANURA COMPLEX (THE WILSON BULLETIN 100.) === Viitteet === == Aiheesta muualla == *Laji.fi: Ecuadorinaratti (Pyrrhura orcesi) *iNaturalist: Ecuadorinaratti (Pyrrhura orcesi) *UniProt: Taxonomy - Pyrrhura orcesi *Global Biodiversity Information Facility (GBIF): Pyrrhura orcesi Luokka:Suomuaratit Luokka:Uhanalaiset linnut
Pedro Paterno

Pedro Alejandro Paterno (1858–1911) oli Filippiinien valtionpäämies, runoilija ja kirjailija. Luokka:Filippiiniläiset poliitikot Luokka:Vuonna 1858 syntyneet Luokka:Vuonna 1911 kuolleet
Hymyilevä mies

Hymyilevä mies on ruotsalaisen Henning Mankellin kirjoittama rikosromaani, joka on neljäs Wallander-sarjan kirja. Tässä kirjassa mukaan tulee uusi henkilö, rikospoliisi Ann-Britt Höglund, joka on hiljattain valmistunut poliisikoulusta ja on ensimmäinen naispuolinen rikospoliisi Wallanderin työpaikalla. Kirja on tehty kahdesti televisiolle: ruotsinkielisessä minisarjaversiossa Hymyilevä mies (2003) Wallanderia näyttelee Rolf Lassgård ja BBC:n Wallander-televisiosarjan jaksossa (2010) Kenneth Branagh. ==Juoni== Asianajaja Gustaf Torstensson löydetään kuolleena maantieltä. Wallander on kirjassa Valkoinen naarasleijona sattuneen järkyttävän tapauksen vuoksi sairauslomalla. Hän on päättänyt, ettei palaa enää poliisiksi. Torstenssonin poika Sten yrittää houkutella Wallanderia takaisin työhön tutkimaan isänsä kuolemaa, jossa on hänen mielestään jotain hämärää. Wallander ei kuitenkaan innostu, mutta kun Sten murhataan, hän peruu irtisanoutumisensa ja ryhtyy tutkimaan juttua, joka johtaa talousrikollisen imperiumin äärelle. Imperiumi on ollut Gustaf Torstenssonin asianajotoimiston asiakas ennen tämän kuolemaa. Imperiumia johtaa "hymyilevä mies", mies joka toteuttaa tavoitteensa keinoja kaihtamatta. Liikemiehen toimiin kuuluu muun muassa laiton elinkauppa kehitysmaista. Luokka:Vuoden 1994 kirjat Luokka:Ruotsalaiset rikosromaanit Luokka:Henning Mankellin teokset
Vin Santo

Vinsanto tai vin santo toscano eli pyhäviini on italialainen jälkiruokaviini. Sitä tuotetaan Toscanassa ja Umbriassa käyttämällä pääsääntöisesti Trebbiano-, Sangiovese ja Malvasia-rypälelajeja. Laatuluokiteltuja ja nimisuojattuja Vin Santo -viinejä ovat Vin Santo del Chianti DOC, Vin Santo di Carmignano DOC, Vin Santo del Chianti Classico DOC ja Vin Santo di Montepulciano DOC. Viinit ovat puna- tai valkoviinejä. Ne valmistetaan kuivaamalla rypäleitä ja kypsyttämällä viiniä vähintään kolme vuotta. Vin Santo -viini tarjoillaan usein Cantuccini-mantelikeksien kanssa, joita kastetaan viiniin. == Vin Santo -viinit == Laatuluokan Vin Santo del Chianti DOC -viini on yleisin Vin Santo -viini. Sitä tuotetaan vuosittain noin 170 000 litraa 115 hehtaarin alueella (vuonna 2014). Punainen viini valmistetaan Sangiovese-rypäleestä ja valkoinen Malvasia Bianca Lunga- ja Trebbiano Toscano -rypäleestä. Vin Santo di Carmignano DOC -viini voi olla punaviiniä, joka on valmistettu pääosin Sangiovese-rypäleestä, tai valkoviiniä, joka on valmistettu joko Malvasia Bianca Lunga- tai Trebbiano Toscano -rypäleestä. Vin Santo del Chianti Classico DOC -viiniä on sekä punaisena että valkoisena. Viinejä valmistetaan suhteellisen vähän: vuonna 2014 tuotantoalue oli 57 hehtaaria ja -määrä 71 000 litraa. Vin Santo di Montepulciano DOC -viini on harvinainen viini: sitä tuotetaan vain neljän hehtaarin alueella vuosittain noin 12 000 litraa (vuonna 2014). Punainen viini valmistetaan pääosin Sangiovese-rypäleestä, jota paikallisesti kutsutaan Prugnolo Gentileksi, ja valkoinen Grechetto- rypäleestä, jota kutsutaan Pulcinculoksi. Viinityypistä riippuen Vin Santo di Montepulciano DOC -viinien kypsytysajat ovat 3–6 vuotta. == Lähteet == == Aiheesta muualla == Luokka:Italialaiset viinit
École spéciale militaire de Saint-Cyr

École spéciale militaire de Saint-Cyr, usein vain Saint-Cyr, on maineikas ranskalainen sotakorkeakoulu. Koulun perusti Napoleon I vuonna 1802. Koulun nimi oli vuosina 1947-1961 École spéciale militaire interarmes (ESMIA). Tämän jälkeen koulu jaettiin kahteen osaan: École spéciale militaire ja École militaire interarmes. Vuonna 1977 perustettiin kolmas koulu, École militaire du corps technique et administratif (EMCTA). Vuonna 2010 EMCTA yhdistettiin Montpellier'n École militaire supérieure d’administration et de management (EMSAM) kanssa ja sai nimen École d’administration militaire (EAM). Vuonna 2013 École d’administration militaire uudelleenorganisoitiin ja osa sen tehtävistä annettiin EMIAlle eli École militaire interarmes. Vuodesta 1983 lähtien sotakorkeakoulu on ottanut naisopiskelijoita ja koulussa on sen perustamisesta lähtien opiskellut vuosittain useita kymmeniä ulkomaisia opiskelijoita. Vuonna 1920 koulussa opiskeli suomalainen A. F. Airo. Sotakorkeakoulu toimi 1803 lähtien Pariisissa Fontainebleaun linnassa. Vuodesta 1945 lähtien se on sijainnut Bretagnessa Morbihanin departmentin Guerin kunnassa Coëtquidanin sotilaskoulutusalueella.Les écoles de Saint-Cyr CoëtquidanStudy Abroad - France: Profile of the French Cadet at École Spéciale Militaire de Saint-Cyr == Lähteet == == Aiheesta muualla == * 'Cyrardien' riemunpäivä, Kuva, 15.02.1939, nro 4, s. 26, Kansalliskirjaston digitaaliset aineistot Luokka:Ranskan yliopistot ja korkeakoulut Luokka:Sotakorkeakoulut Luokka:Ranskan asevoimat Luokka:Morbihan
Mark B. Robbins

Mark B. Robbins on yhdysvaltalainen lintutieteilijä. Robbins toimi 11 vuotta Philadelphian luonnontieteiden akatemian (Academy of Natural Sciences) lintutieteellisten kokoelmien hoitajana ja vuodesta 1993 lähtien Kansasin luonnonhistoriallisen museon (Kansas Natural History Museum) kokoelmien hoitajana. Uransa aikana Robbins on johtanut tai ollut mukana johtamassa yli 40 tieteellistä tutkimusretkeä. Retkien tuloksena on löytynyt tuhansia uusia näytteitä. Samalla Robbins on äänittänyt lähes 3 000 äänitettä Macaulay Library of Natural Sounds-järjestölle. Tutkimusten ohella on löytynyt useita uusia lintulajeja, kuten ecuadorinaratti 1988.ITIS Robbinsin tutkimuksellinen kiinnostus on suuntaunut luonnon inventointiin ja suojeluun. Yhdessä muiden tutkijoiden kanssa Robbins tutkii varpuspöllöjen suvun (Glaucidium), tikkojen (erityisesti tikkasten (Picumnus) ja töyhtötikkojen (Celeus) ja sääskikerttujen (Polioptila) lajien välisiä suhteita. Meneillään on tutkimus sarapeukaloisen (Cistothorus platensis) lisääntymiskauden aikaisista liikkumisista. Suojelun alalla Robbins on perehtynyt ruohopreerioiden linnuston taantumisen syihin ja hän työskenteli Missouri Nature Conservancyn jäsenenä. Parhaillaan hän toimii Audubon Missourin IBA-alueiden teknisenä neuvonantajana, American Ornithologists' Unionin Etelä-Amerikan nimistökomiteassa ja lintutieteellisen julkaisun Cotingan toimitusneuvostossa. == Lähteet == *Tutkijasivu, Kansasin yliopisto Luokka:Yhdysvaltalaiset ornitologit Luokka:Syntymävuosi puuttuu Luokka:Elävät henkilöt
Kelttien hyökkäykset Balkanin niemimaalle

La Tènen kulttuuriin kuuluneet kelttiläiset ryhmät aloittivat siirtymisen kaakkoon kohti Balkanin niemimaata 300-luvulla eaa. Kelttiläinen asutus keskittyi Karpaattien laakson länsipuolelle, mutta Balkanin niemimaalle tehtiin matkoja, ja sinne syntyi myös pysyvää asutusta. Illyriasta ja Pannoniasta käsin retket huipentuivat 200-luvulla eaa. Makedonian, Traakian ja Kreikan valtaamiseen. Vuoden 279 hyökkäystä Kreikkaan edelsi sarja sotaretkiä, jotka etenivät kohti eteläistä Balkania ja Makedonian valtakuntaa. Aleksanteri Suuren kuoleman aiheuttama sekasorto tarjosi hyökkäyksille edullisen ympäristön. Osa hyökkäyksestä jatkoi Anatoliaan, jonne Keltit perustivat asumuksen alueelle, jota nykyisin kutsutaan Galatiaksi. luokka:Euroopan historia Luokka:Keltit
James Dewar

James Dewar (20. syyskuuta 1842 Kincardine, Skotlanti – 27. maaliskuuta 1923 Lontoo, Englanti) oli skotlantilainen fyysikko ja kemisti, joka oli erityisen kiinnostunut hyvin kylmistä olosuhteista. Vuodesta 1858 Dewar opiskeli fysiikkaa ja kemiaa Edinburghin yliopistossa ja myöhemmin Gentissä, opettajanaan aikansa huippukemisti August Kekulé. Vuonna 1873 hänet nimitettiin professoriksi Cambridgen yliopistoon ja 1877 kemian professoriksi Lontoon Royal Institutioniin.Chemistry explained Hän keksi termospullon, mutta ei patentoinut sitä. Se oli kuitenkin vain sivupolku hänen varsinaisessa tavoitteessaan tuottaa nesteitä aineista, jotka ovat yleensä kaasuja. Vuonna 1891 hänen onnistui tuottaa teollisessa mittakaavassa nestemäistä happea – asia, jonka ranskalaiset olivat onnistuneet toteuttamaan laboratorio- olosuhteissa jo vuonna 1877. 1898 hän onnistui ensimmäisenä ihmisenä nesteyttämään vedyn. == Lähteet == Luokka:Skotlantilaiset fyysikot Luokka:Skotlantilaiset kemistit Luokka:Brittiläiset professorit Luokka:Cambridgen yliopiston professorit Luokka:Copley-mitalin saajat Luokka:Vuonna 1842 syntyneet Luokka:Vuonna 1923 kuolleet Luokka:Seulonnan keskeiset artikkelit
Chinggis Khaanin kansainvälinen lentoasema

Chinggis Khaanin kansainvälinen lentoasema () on kansainvälinen lentoasema Ulan Batorissa, Mongoliassa, ja maan kansallisen lentoyhtiön, MIAT Mongolian Airlinesin tärkein solmukohta. Lentoasema toimii solmukohtana myös Eznis Airwaysille ja Aero Mongolialle. Lentoasemalla on kaksi kiitotietä, joista toinen on päällystetty asfaltilla ja toinen nurmella. Asfaltoitua kiitotietä käytetään liikennelentojen nousuja ja laskeutumisia varten. Lentoasema sijaitsee 1 300 metriä meren pinnan yläpuolella. Lentoasemalta ei operoida rahtilentoja. Lentoasema tunnettiin ennen nimellä Buyant Ukhaan kansainvälinen lentoasema (), mutta sen nimi vaihdettiin Mongolian historiassa vaikuttaneen Tšingis-kaanin kunniaksi Chinggis Khaanin kansainväliseksi lentoasemaksi Mongolian 800-vuotisjuhlien yhteydessä joulukuussa 2005. == Lentoyhtiöt ja kohteet == Chinggis Khaanin kansainväliseltä lentoasemalta operoitavat lennot Lentoyhtiö Kohteet Terminaali Aero Mongolia Choibalsan, Dalanzadgad, Bajanhongor, Hohhot, Hovd, Irkutsk, Mörön, Uliastai, Ulaangom 1 Aeroflot Šeremetjevon kansainvälinen lentoasema 1 Air China Pekingin kansainvälinen lentoasema 1 Eznis Airways Bayankhongor, Choibalsan, Dalanzadgad, Khovd, Mörön, Ulaangom, Tosontsengel, Ölgii, Donoi, Outolgoi, Hailaar 1 Japan Airlines Tokio (Narita) (kausittaisia tilauslentoja) 1 Korean Air Soul (Incheon) 1 MIAT Mongolian Airlines Berliini (Tegel), Irkutsk (kausittainen), Hovd, Mörön, Šeremetjevon kansainvälinen lentoasema), Osaka (Kansai) (kausittainen), Pekingin kansainvälinen lentoasema, Soul (Incheon), Tokio (Haneda & Narita) 1 == Lähteet == == Aiheesta muualla == * Lentoaseman kotisivu * Civil Aviation Authority of Mongolia * Great Cricle Mapper Luokka:Mongolian lentoasemat Luokka:Ulan Bator